Diari Oficial de la Generalitat Valenciana


Sumari del DOGV 257, del 03-06-1985 (1985/804377)

DECRET 63/1985, de 13 de maig, del Consell de la Generalitat Valenciana, pel qual es convoquen ajudes per a estades breus de professors de nivell no universitari en Universitats i Centres d'Investigació Educativa i de Perfeccionament del professorat nacionals o estrangers.
---------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/05/13/63/dof/vci/html**

### Dades del document

Número de DOGV
:   257

Data del DOGV
:   03-06-1985

Secció del DOGV
:   DISPOSICIONS GENERALS

Número del document
:   1985/804377


Data del document
:   13-05-1985

Organisme emissor
:   Conselleria de Cultura, Educació i Ciència

Tipus de document
:   Decret

Decret 63/1985, de 13 de maig, del Consell de la Generalitat Valenciana, pel qual es convoquen ajudes per a estades breus de professors de nivell no universitari en Universitats i Centres d'Investigació Educativa i de Perfeccionament del professorat nacionals i estrangers.  
La Conselleria de Cultura, Educació i Ciència, dins del programa de perfeccionament del professorat, a desenvolupar per la Direcció General d'Ensenyaments Universitaris i Investigació, té el propòsit d'obrir una nova via per facilitar als professors de nivells no universitaris, d'una banda, l'accés a períodes d'actualització de coneixements i adquisició de noves tècniques d'investigació i, d'altra banda, el contacte directe amb les innovacions que, en el camp de la investigació educativa i del perfeccionament del professorat, s'estan produint tant a la resta d'Espanya com a l'estranger.   
En atenció d'aquests motius, en virtut de les competències que té la Generalitat Valenciana, segons que estableix l'article 12 de la Llei 10/1984, de 29 de desembre, de Pressupost de la Generalitat per a 1985, a proposta del Conseller de Cultura, Educació i Ciència, i amb la deliberació prèvia del Consell, en sessió celebrada el dia 13 de maig de 1985,   
Article primer  
DECRETE:   
Es convoca la concessió d'ajudes durant 1985 per a estades breus de professors de nivells no universitaris en Universitats i Centres d'investigació educativa i de perfeccionament del professorat nacionals o estrangers, i s'aproven les bases per les quals es regeix aquesta convocatòria, que s'inclouen com a Annex d'aquest Decret.   
Article segon  
Les ajudes esmentades seran sufragades amb càrrec a l'aplicació pressupostària 09.09.481 del Pressupost de 1985.   
DISPOSICIONS FINALS  
Primera  
La Conselleria de Cultura, Educació i Ciència resta facultada per dictar totes les disposicions reglamentàries i d'altres resolucions que necessite l'aplicació i el desplegament d'aquest Decret.   
Segona  
Aquest Decret entrarà en vigor el dia de la publicació en el Diari Oficial de la Generalitat Valenciana.   
València, 13 de maig de 1985.   
El President de la Generalitat,  
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN   
ANNEX  
BASES PER LES QUALS ES REGEIX LA CONCESSIO D'AJUDES PER A ESTADES BREUS DE PROFESSORAT DE NIVELL NO UNIVERSITARI EN CENTRES NACIONALS O ESTRANGERS  
1.ª Objecte de les ajudes  
Facilitar al professorat de nivell no universitari l'actualització de coneixements i el contacte directa amb les innovacions que, en el camp de la investigació educativa i del perfeccionament del professorat, hom realitze a Espanya o l'estranger.   
2.ª Requisits dels sol·licitants  
Podran sol·licitar aquestes ajudes tots els professors en actiu de la Comunitat Valenciana de nivells no universitaris.   
3.ª Termini i formalització de la sol·licitud  
La instància de presentació s'adequarà al model indicat en aquest Annex i anirà acompanyada de la documentació següent:   
a) Currículum vitae.   
b) Memòria-projecte del pla d'estudis o de treball d'investigació a realitzar.   
c) Certificació que acredite l'admissió en el Centre elegit. Si aquest document és en fase de tramitació, hom haurà d'acompanyar-hi la sol·licitud de fotocòpia de la correspondència mantinguda amb aquesta finalitat amb els responsables del Centre de referència.   
d) Certificació que acredite la suficiència en el coneixement de l'idioma del país on radique el Centre on haja de ser realitzat el treball.   
Les sol·licituds, dirigides al Director General d'Ensenyaments Universitaris i Investigació (Servei de Perfeccionament del Professorat i Renovació Pedagògica), hauran de ser presentades en el Registre General de la Conselleria de Cultura, Educació i Ciència, en els Serveis Territorials d'aquesta o per qualsevol dels mitjans establerts en l'article 66 de la Llei de Procediment Administratiu.   
El termini de presentació de sol·licituds serà d'un mes a partir de l'entrada en vigor d'aquest Decret.   
4.ª Dotació  
Les ajudes que es convoquen comprenen:   
a) Bitllet d'anada i tornada o l'import equivalent per la ruta més directa i en classe turista.   
b) Assignació mensual que oscil·larà entre 100.000 i 175.000 pessetes. La quantitat definitiva serà determinada en funció del període d'estada i del lloc elegit.   
5.ª Període de fruïment  
a) El període de fruïment estarà comprés entre el primer de juliol i el 31 de desembre de 1985.   
b) Les ajudes tindran una durada que oscil·larà entre un i tres mesos. Els beneficiaris hauran de notificar a la Direcció General d'Ensenyaments Universitaris i Investigació (Servei de Perfeccionament del Professorat i Renovació Pedagògica) la data d'incorporació al Centre elegit).   
6.ª Selecció dels candidats  
La selecció proposada dels candidats la realitzarà una Comissió presidida pel Director General d'Ensenyaments Universitaris i Investigació, i de la qual formaran part els Directors Generals d'Educació Bàsica i Ensenyaments Especials i d'Ensenyaments Mitjans o persones en qui deleguen i el Cap de Servei de Perfeccionament del Professorat i Renovació Pedagògica de la Conselleria de Cultura, Educació i Ciència. Hi farà de Secretari un funcionari de la Direcció General d'Ensenyaments Universitaris i Investigació designat per la Direcció General d'aquest nivell.   
La Comissió podrà recórrer a l'assessorament dels experts que estime convenients, i una vegada elaborada la proposta de selecció de candidats, l?elevarà al Conseller de Cultura, Educació i Ciència per a la Resolució; aquesta Resolució es publicarà en el Diari Oficial de la Generalitat Valenciana, i inclourà necessàriament les condicions en què es concedeix l'ajuda.   
La concessió efectiva de l'ajuda quedarà condicionada a l'acceptació explícita dels termes en què es concedeix. Quan el beneficiari siga un funcionari públic, haurà d'acreditar d'haver obtingut l'autorització corresponent per tal d'interrompre la docència durant el període per al qual es concedeix l'ajuda.   
La Comissió tindrà facultats per resoldre tots els dubtes que es produesquen en la interpretació d'aquestes bases, així com la possibilitat d'entrevistar els candidats quan ho estime oportú.   
7.a Obligacions dels beneficiaris  
a) Complir amb profit les distintes etapes del pla de treball.   
b) Presentar, en finalitzar el fruïment de l'ajuda, una memòria del treball realitzat, que incloga l'informe del responsable del Centre d'acollida.   
c) Obligació de notificar al Servei de Perfeccionament del Professorat i Renovació Pedagògica qualsevol canvi, renúncia o alteració del projecte.   
d) Obligació de notificar al Servei de Perfeccionament del Professorat i Renovació Pedagògica l'adreça particular del lloc on es realitze el treball, així com qualsevol canvi de residència.   
e) Fer constar en qualsevol publicació resultant que aquesta ha estat realitzada amb una ajuda de la Conselleria de Cultura, Educació i Ciència de la Generalitat Valenciana.   
8.ª Rescissió de l'ajuda  
La Direcció General d'Ensenyaments Universitaris i Investigació, davant de l'incompliment d'alguna de les obligacions anteriorment ressenyades, podrà rescindir l'ajuda i recaptar la devolució de les quantitas percebudes.  
?????????????????????????????????  
MODEL DE SOL·LICITUD  
 EGB  
Nivell educatiu en què s'imparteix la docència:  
 EE MM  
Dades personals:  
Cognoms ????????????????????? Nom ??????????????????  
Edat ?????????????? NRP ?????????????? DNI ?????????  
Adreça particular ?????????????? Telèfon ???????????  
Localitat ?????????????? DP ????? Província ????????  
Dades professionals:  
Categoría administrativa ???? Assignatura, Area ????  
Nom del Centre ???????????????? o Nivell ???????????  
Adreça ???????????????????? Telèfon ????????????????  
Localitat ???????????? DP ???? Província ???????????  
Centre on realitzarà el treball ????????????????????  
Institut a què pertany ?????????????????????????????  
Adreça ?????????????????????????????????????????????  
Localitat ???????????? DP ???????? Província ???????  
Dades de l'entitat bancària a utilitzar:  
Banc ???????????????????? Compte ???????????????????  
Adreça ???????????????????????? Localitat ??????????  
Documents que acompanya:  
?Currículum?  
Certificat d?admissió  
Competència en idioma  
Altres (sin especificar)  
Vol prendre part en la convocatòria d'ajudes per a estades breus a Espanya o l'estranger i es compromet, en cas de concessió, a complir els requisits de la convocatòria.   
 A ????????????, el ???? d ???????????? de 1985.  
 (Signatura del sol·licitant)  
Il·lm. Sr. Director General d'Ensenyaments Universitaris i Investigació.  
(Servei de Perfeccionament del Professorat i Renovació Pedagògica).  
Conselleria de Cultura, Educació i Ciència.  
Av. Campanar, 32. València.


Còpia Permalink ELI